ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
टपाल विभागातर्फे पत्रलेखन स्पर्धा
गोवा, 27 जुलै 2023
टपाल विभागातर्फे 2023-24 या आर्थिक वर्षासाठी 'नवीन भारतासाठी डिजिटल इंडिया'  या विषयावर राष्ट्रीय स्तरावरील 'ढाई आखर' पत्रलेखन स्पर्धा घेण्यात येत आहे. स्पर्धकांनी मुंबई जीपीओ, मुंबई 400001 संचालकांना उद्देशून या विषयावर आपले मत व्यक्त करणारे पत्र लिहावे. रोख पारितोषिकांसाठी पात्र स्पर्धकांची निवड प्रथम प्रादेशिक पातळीवर आणि नंतर राष्ट्रीय पातळीवर केली जाईल. 01.08.2023 ते 31.10.2023 या कालावधीत स्पर्धकांसाठी ही स्पर्धा खुली असणार आहे.
यावर्षीच्या 'ढाई आखर' पत्रलेखन स्पर्धेसाठी 'डिजिटल इंडिया फॉर न्यू इंडिया' हा विषय आहे. स्पर्धकांनी इंग्रजी/हिंदी/कोणत्याही स्थानिक भाषेत निबंध लिहून, मुंबई जीपीओ, मुंबई 400001 यांच्याकडे पाठवावा. राष्ट्रीय स्तरावरील ढाई आखर पत्रलेखन अभियानाचे दोन गट आहेत  18 वर्षापर्यंत :  अंतर्देशीय पत्र कार्ड श्रेणी आणि  लिफाफा श्रेणी आणि 18 वर्षांवरील वयोगटासाठी,  अंतर्देशीय पत्र कार्ड श्रेणी आणि  लिफाफा श्रेणी. लिफाफा श्रेणीअंतर्गत 1000 शब्दांपेक्षा जास्त शब्दमर्यादेसह साध्या ए -4 आकाराच्या कागदावर किंवा अंतर्देशीय पत्र श्रेणीसाठी 500 शब्दांपेक्षा जास्त शब्द मर्यादा असलेल्या इनलँड लेटर कार्डवर  निबंध लिहिता येईल. स्पर्धेसाठी केवळ हस्तलिखित पत्रे स्वीकारली जातील.
निबंध स्पर्धेत सहभागी होण्यासाठी आवश्यक मुद्रांक आणि इनलँड लेटर कार्ड  असलेले लिफाफा/ लिफाफा वापरण्यास परवानगी आहे. विभागीय पातळीवरील अंतिम निकाल 15 डिसेंबर 2023 पर्यंत जाहीर केला जाईल. सर्कल लेव्हल  आणि राष्ट्रीय स्तरावरील प्रत्येक श्रेणीतील विजेत्यांना देण्यात येणारी प्रस्तावित पारितोषिक रक्कम:- प्रत्येक श्रेणीत प्रथम पारितोषिक रु.25,000/, प्रत्येक विभागात द्वितीय पारितोषिकासाठी रु.10,000/- , प्रत्येक श्रेणीत तृतीय पारितोषिकासाठी रु.5,000/ आहे. राष्ट्रीय स्तरावरील पारितोषिके:- प्रत्येक गटात प्रथम पारितोषिकासाठी 50,000 रुपये, प्रत्येक गटात द्वितीय पारितोषिकासाठी 25,000/ रुपये आणि प्रत्येक श्रेणीत तृतीय पारितोषिकासाठी 10,000 रुपये असे आहे.
स्पर्धकांनी आपल्या वयाचा पुरावा सादर करणे आवश्यक आहे. लिफाफा / अंतर्देशीय पत्र "ढाई आखर पत्र" असे लिहून पाठवावे. अधिक माहितीसाठी www.indiapost.gov.in या संकेतस्थळाला भेट देण्याचे आवाहन टपाल खात्याने केले आहे.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 339
इलेक्ट्रॉनिक्स आणि माहिती तंत्रज्ञान मंत्रालय
मार्च -2021 मध्ये 7.12 कोटी ई-वे बिले; गेल्या तीन वर्षातला एका महिन्यातला उच्चांक
नवी दिल्ली, 1 एप्रिल 2021
जीएसटी व्यवस्थेअंतर्गत ई-वे बिल प्रणालीने मार्च 2021 या महिन्यात 7.12 कोटी ई-वे बिले तयार करून नवीन मैलाचा दगड गाठला आहे. ई-वे बिल प्रणालीच्या मागील तीन वर्षांच्या प्रवासात कोणत्याही महिन्यात तयार झालेली ही ई-वे बिलांची सर्वाधिक संख्या आहे. त्याचप्रमाणे 24 मार्च 2021, रोजी 27.86 लाख ई-वे बिले तयार करण्यात आली , जी गेल्या तीन वर्षांतली एका दिवसातली सर्वाधिक संख्या आहे. गेल्या तीन वर्षात एकूण 180.34 कोटी ई-वे बिले तयार झाली आहेत.
जीएसटी परिषदेच्या निर्देशानुसार ई-वे बिल प्रणाली 1 एप्रिल 2018 रोजी नॅशनल इनफॉर्मेटिक्स सेंटरने  सुरू केली होती. ई-वे बिल प्रणालीची सुरुवात 1 एप्रिल 2018 ते 16 जून 2018 या कालावधीत टप्प्याटप्प्याने झाली. ई-वे बिल प्रणालीने गेल्या तीन वर्षांत उच्च उपलब्धता कायम ठेवली आहे.
50,000 पेक्षा जास्त मूल्य असलेल्या वस्तू एका ठिकाणाहून दुसर्या ठिकाणी नेण्यासाठी ई -वे बिल तयार करणे आवश्यक आहे. यामुळे विविध राज्यांच्या ई-वे बिलाची आवश्यकता नाही. ई-वे बिलामुळे मालवाहतुकीचा वेळ कमी करण्यात मदत झाली आहे. तसेच राज्याच्या सीमेवरील तपासणी नाके हटवणे सुलभ झाले आहे आणि कर अनुपालन आणि कर संकलनात सुधारणा केली आहे.
कोविड -19 महामारीमुळे आवश्यक लॉकडाऊन दरम्यान, ई-वे बिल प्रणालीने देशातील विविध भागात अत्यावश्यक वस्तू आणि वैद्यकीय पुरवठ्यांच्या हालचालींवर नजर ठेवण्यासाठी सरकारी विभागांना अनेक अहवाल दिले आहेत.
Key Statistics from 01.04.2018 to 31.03.2021
|
|
Number of E-Waybills generated
|
|
180.34 Crores
|
|
Number of Vehicles used
|
|
2.2 Crores
|
|
Number of Users logged in
|
|
37.6 Lakhs
|
|
Number of Consignors
|
|
35 Lakhs
|
|
Number of Consignees
|
|
77 Lakhs
|
|
Number of Transporters involved
|
|
0.92 Lakhs
|
|
Number of Verifications done by officers
|
|
7 Crores
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
रेल्वे मंत्रालय
जास्त उंचीवरील ओएचई विद्युत सेक्शनमध्ये पहिली दोन थरांची मालवाहू रेल्वे चालवून भारतीय रेल्वेने निर्माण केला नवा जागतिक आदर्श
मालवाहतूक परिचालनामध्ये नवनिर्मिती, वेग आणि अनुकूलता यावर भर
1 एप्रिल 2020 ते 10 जून 2020 दरम्यान भारतीय रेल्वेकडून अखंडित 24X7 मालवाहू रेल्वेगाड्यांच्या परिचालनाच्या माध्यमातून 178.68 दशलक्ष टन वस्तूंची वाहतूक
24.03.2020 ते 10.06.2020 दरम्यान 32.40 लाखांपेक्षा जास्त वॅगनद्वारे सामग्रीची वाहतूक, त्यापैकी 18 लाखांपेक्षा जास्त वॅगनद्वारे अत्यावश्यक सामग्रीची वाहतूक
भारतीय रेल्वेने 22.03.2020 ते 10.06.2020 दरम्यान एकूण 3,897 पार्सल ट्रेन देखील चालवल्या असून त्याद्वारे एकूण 1,39,196 टनाची सामग्री वाहून नेली
नवी दिल्ली, 11 जून 2020
भारतीय रेल्वेने पहिले कॉन्टॅक्ट वायरची 7.57 मीटर इतकी जास्त उंची असलेले ओव्हर हेड इक्विपमेंट बसवून आणि पश्चिम रेल्वेवरील विद्युतीकृत सेक्शनमध्ये द्विस्तरीय कंटेनर चालवून एक नवा जागतिक आदर्श निर्माण केला आहे. संपूर्ण जगात अशा प्रकारची अभूतपूर्व अशी ही पहिली कामगिरी आहे आणि त्यामुळे भारतीय रेल्वेचा नवा हरित उपक्रम म्हणून हरित भारत मोहीमेला देखील चालना मिळणार आहे. या उल्लेखनीय कामगिरीमुळे भारतीय रेल्वेने जास्त उंचीच्या ओएचई सेक्शनमध्ये जास्त उंचीवर पोहोचू शकणाऱ्या पेंटोग्राफच्या साहाय्याने दोन थरांची कंटेनर ट्रेन चालवणारी पहिली रेल्वे बनण्याचा बहुमान मिळवला आहे. या परिचालनाची यशस्वी सुरुवात 10 जून 2020 रोजी पालनपूर आणि गुजरातमधील बोताड स्थानकांपासून झाली.
अशा प्रकारच्या उपक्रमांमध्ये नवनिर्मिती, वेग आणि मालवाहतूक परिचालनातील अनुकूलता यावर भर देण्यात येत आहे. कोविड लॉकडाऊनमुळे बराच वेळ वाया गेल्यानंतरही रेल्वे मंत्रालयाने गेल्या वर्षीच्या मालवाहतुकीची आकडेवारी मागे टाकण्यावर लक्ष केंद्रित केले आहे.
एक एप्रिल 2020 ते 10 जून 2020 या काळात भारतीय रेल्वेने देशभरात आपल्या 24X7 मालवाहतूक परिचालनाद्वारे सुमारे 178.68 दशलक्ष टनाच्या सामग्रीची वाहतूक केली आहे.
24.03.2020 ते 10.06.2020 दरम्यान 32.40 लाखांपेक्षा जास्त वॅगनद्वारे पुरवठा साखळी कार्यरत ठेवण्यासाठी सामग्रीची वाहतूक करण्यात आली. त्यापैकी 18 लाखांपेक्षा जास्त वॅगनद्वारे अन्नधान्य, मीठ, साखर, दूध, खाद्यतेल,कांदे, फळे आणि भाजीपाला, पेट्रोलियम उत्पादने, कोळसा, खते इ अत्यावश्यक सामग्रीची देशभरात वाहतूक करण्यात आली.एक एप्रिल 2020 ते 10 जून 2020 या काळात रेल्वेने 12.74 दशलक्ष टन अन्नधान्याची वाहतूक केली . गेल्या वर्षी याच काळात 6.79 दशलक्ष टन सामग्रीची वाहतूक करण्यात आली होती. याव्यतिरिक्त 22.03.2020 ते 10.06.2020 दरम्यान एकूण 3,897 पार्सल ट्रेन देखील चालवण्यात आल्या. त्यापैकी 3790 ट्रेन वेळापत्रकानुसार धावणाऱ्या होत्या. या पार्सल ट्रेनच्या माध्यमातून एकूण 1,39,196 टनांच्या सामग्रीची वाहतूक करण्यात आली.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
शिक्षण मंत्रालय
परीक्षा पे चर्चा 2023 मध्ये राज्य सरकारी शाळांमधील विद्यार्थ्यांचा मोठा सहभाग
परीक्षेच्या तणावावर मात करण्यासाठीच्या चळवळीला संस्थात्मक स्वरूप देऊन 'लोक चळवळ ' बनवण्यासाठी राष्ट्रीय पुस्तक न्यासाद्वारे  प्रकाशित 'एक्झाम वॉरियर्स ' हे पुस्तक सर्व शालेय ग्रंथालयांमध्ये उपलब्ध करून देणार
नवी दिल्ली, 22 फेब्रुवारी 2023
परीक्षा पे चर्चा कार्यक्रमाचे  6 वे पर्व 27 जानेवारी 2023 रोजी संवादात्मक स्वरूपात आयोजित करण्यात आले होते, यामध्ये पंतप्रधान नरेंद्र मोदी यांनी देश-विदेशातील विद्यार्थी, शिक्षक आणि पालकांशी संवाद साधला. राज्य सरकारी शिक्षण मंडळांच्या विद्यार्थ्यांचा प्रचंड सहभाग हे या वर्षीच्या परिक्षा पे चर्चा 2023 चे वैशिष्ट्य ठरले. राज्य सरकारी शिक्षण मंडळातील विद्यार्थ्यांचा सहभाग एकूण 38.8 लाखांपैकी 2022 मधील सुमारे 2 लाखांवरून 16.5 लाखांवर पोहोचला आहे. सर्व राज्ये आणि केंद्रशासित प्रदेशातील विशेष आमंत्रित विद्यार्थी आणि शिक्षकांना प्रजासत्ताक दिन संचलन , बीटिंग द रिट्रीट सोहळा इत्यादींसारख्या महत्त्वाच्या कार्यक्रमांचे साक्षीदार होण्याची आणि राष्ट्रीय महत्त्वाच्या ठिकाणांना भेट देण्याची संधी मिळाली.
माननीय पंतप्रधानांचा हा कार्यक्रम, परीक्षेच्या काळात तणावपूर्ण वातावरणाचे उत्तम प्रकारे व्यवस्थापन करण्यासाठी शिक्षक आणि पालकांना सुसज्ज करतानाच विद्यार्थ्यांना परीक्षेच्या तणावावर मात करण्यासाठी साहाय्य करण्यावर भर देतो. या संदर्भात पंतप्रधानांनी 'एक्झाम वॉरियर्स’ नावाचे पुस्तक लिहिले आहे या पुस्तकामध्ये विद्यार्थी, पालक आणि शिक्षकांसाठी परीक्षेच्या तणावावर मात करण्याचे मार्ग आणि माध्यमाबद्दल अनोखे कृतीशील ‘मंत्र’ समाविष्ट आहेत.पुस्तकाचा देशभरातील विद्यार्थ्यांवर होणारा लक्षणीय प्रभाव लक्षात घेता,शिक्षण मंत्रालयाच्या अखत्यारित असलेल्या राष्ट्रीय पुस्तक न्यासाने , ,11 भारतीय भाषांमध्ये म्हणजे असामिया, बंगाली , गुजराती, कन्नड, मल्याळम, मराठी, ओडिया, पंजाबी, तमिळ, तेलगू आणि ऊर्दूमध्ये एक्झाम वॉरियर्स’ या पुस्तकाचा अनुवाद प्रकाशित केला आहे.
परीक्षा पे चर्चाचे लोक चळवळीत रूपांतर करण्याच्या दृष्टीने, जास्तीत जास्त विद्यार्थी, शिक्षक आणि पालकांना पंतप्रधानांच्या ज्ञानाचा आणि दूरदृष्टीचा लाभ घेता यावा यासाठी ,समग्र शिक्षा अंतर्गत 'एक्झाम वॉरियर्स पुस्तके प्रत्येक शाळेच्या ग्रंथालयात उपलब्ध करून देण्याची विनंती केंद्रीय शिक्षण मंत्री धर्मेंद्र प्रधान यांनी सर्व राज्यांच्या मुख्यमंत्र्यांना आणि केंद्रशासित प्रदेशांच्या प्रशासकांना केली आहे.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
|
|
- India reports lowest Daily New Cases of 1.27 Lakh in 54 days; declining trend in new cases maintained.
- Recoveries continue to outnumber Daily New Cases for 19 successive days; Recovery Rate continues to increase, at 92.09% today.
- Weekly Positivity Rate currently pegged at 8.64%. Daily Positivity Rate dips to 6.62%, less than 10% for 8 consecutive days.
- Testing capacity substantially ramped up- 34.67cr tests total conducted.
- 21.6 Cr. Vaccine Doses administered so far under Nationwide Vaccination Drive.
#Unite2FightCorona
#IndiaFightsCorona
नवी दिल्ली/मुंबई, 1 जून 2021
आरोग्य मंत्रालयाची कोविड-19 घडामोडींवरील माहिती
भारतात 54 दिवसातल्या सर्वात कमी 1.27 लाख दैनंदिन नव्या रुग्णांची नोंद; नवे रुग्ण आढळण्याचा घटता कल कायम.
भारतातील सक्रीय रुग्णसंख्येत घट होऊन ती 18,95,520 पोहचली. 43 दिवसांनंतर रुग्णसंख्या 20 लाखाखाली. गेल्या 24 तासात सक्रिय रुग्णसंख्येत 1,30,572 ची घट.
आतापर्यंत देशभरात एकूण 2,59,47,629 रुग्ण कोरोनामुक्त गेल्या 24 तासात 2,55,287 रुग्ण झाले बरे.
सलग 19 व्या दिवशी नव्या रुग्णांपेक्षा बरे होणाऱ्यांची संख्या अधिक. रुग्ण बरे होण्याच्या दरात वाढ कायम, आज 92.09%. साप्ताहिक पॉझिटीव्हीटी दर सध्या 8.64%. दैनंदिन पॉझिटीव्हीटी दर 6.62%वर घसरला, सलग 8 व्या दिवशी 10% पेक्षा कमी.
चाचण्यांच्या क्षमतेत सातत्याने वाढ- आतापर्यंत एकूण 34.67कोटी चाचण्या झाल्या. देशव्यापी लसीकरण मोहिमेअंतर्गत 21.6 कोटी लसीच्या मात्रा देण्यात आल्या.
इतर अपडेट्स :
महाराष्ट्र अपडेट:
कोविड -19 रूग्णसंख्येमध्ये सातत्याने घट झाल्याने बृहन्मुंबई महानगरपालिकेने अत्यावश्यक दुकानांना पुढील 15 दिवस, सोमवार ते शुक्रवार या दरम्यान,एक दिवसाआड सकाळी 7 ते दुपारी 2 ती खुली ठेवण्यास परवानगी दिली आहे. महाराष्ट्रात सोमवारी 15,077 नवीन कोविड -19 रुग्णांची नोंद झाली आहे, ही दिनांक 15 मार्च नंतर नोंद झालेली सर्वात कमी रूग्णसंख्या आहे, उपचाराधीन रूग्णांची संख्या 57,46,892 इतकी असून 184 रूग्ण मृत्युमुखी पडले आणि एकूण मृतांची संख्या 95,344 वर पोहोचली आहे. सुमारे 33,000 रूग्णांना उपचारांनंतर रुग्णालयातून घरी सोडण्यात आले ,त्यामुळे बरे झालेल्या रुग्णांची संख्या 53,95,370 वर पोहोचली. राज्यात आता 2,53,367 सक्रिय रूग्ण आहेत. दरम्यान, मुंबई शहरात 666 नवीन रुग्णांची नोंद झाली आणि 29 मृत्यूची नोंद झाली असून,सक्रीय रूग्णसंख्या 7,05,288 इतकी असून मृतांची संख्या 14,826 वर गेली आहे.
गोवा अपडेट:
गोव्यातील कोविड -19 रूग्णांच्या पॉझिटिव्हिटी चे प्रमाण आता 19 टक्क्यांपर्यंत खाली आले आहे. राज्याच्या कोविड-19 महामारी तज्ज्ञ समितीचे प्रमुख डॉ. शिवानंद बांदेकर म्हणाले, की गेल्या आठवड्यापर्यंत किनारपट्टीच्या राज्यात म्यूकरमायकोसिसचा संसर्ग झालेले एकूण 12 रूग्ण नोंदवले गेले आहेत आणि त्यानंतर काळ्या बुरशीच्या संसर्गाचे कोणतेही नवीन रूग्ण अद्याप आढळलेले नाही. गोवा सरकारने कोविड -19 लसीकरणास पात्र ठरण्यासाठी, अग्रभागी लढणाऱ्या कर्मचाऱ्यांच्या व्याख्येत टॅक्सी ड्राइवर, मोटारसायकल चालक,नाविक  यांचा समावेश करण्याचा निर्णय घेतला आहे.M.Chopade/D.Rane
वाणिज्य आणि उदयोग मंत्रालय
इनक्युबेशन आणि निधी पुरवठ्यासाठी 550 पेक्षा जास्त स्टार्ट अप्स वर देखरेख
(नवी दिल्ली, 23 जुलै 2018
जून 2018 पर्यंत स्टार्ट अप इंडिया हब ने इनक्युबेशन आणि निधी पुरवठ्यासाठी 550 पेक्षा जास्त स्टार्ट अप्सवर देखरेख ठेवली आहे. या हब मार्फत 2,20,000 नोंदणी प्रक्रिया यशस्वीरित्या पूर्ण झाल्या आणि एक लाखापेक्षा जास्त विचारणांना उत्तरे देण्यात आली. मे 2018 मध्ये घोषित करण्यात आलेल्या स्टार्ट अप इंडिया कार्यक्रमाच्या दुसऱ्या टप्प्यात वित्तपुरवठ्यासाठी अशा 80 इनक्युबेशन केंद्रांची निवड करण्यात आली.
स्टार्ट अप इंडिया उपक्रमाशी संबंधित सर्व बाबी हाताळण्यासाठी स्टार्ट अप पोर्टल सुरू करण्यात आले तसेच वापरकर्त्यांना सेवा आणि माहिती तात्काळ देण्यासाठी स्टार्टअप इंडिया हे मोबाईल ॲप विकसित करण्यात आले. 15 जुलै 2018 पर्यंत 11,129 स्टार्ट अप्सना स्वतंत्र ओळख मिळाली तर शिक्षण आणि विकास मोड्यूल अंतर्गत 2,15,000 नोंदण्या पूर्ण झाल्या.
स्टार्ट अप साठी पेटंट नोंदणीची प्रक्रियाही जलद करण्यात आली आहे. स्टार्ट अप्सना पेटंट आणि ट्रेडमार्क सुलभरित्या उपलब्ध करून देण्यासाठी 1029 जणांना नामिकेवर नेमण्यात आले.
वाणिज्य आणि उद्योग राज्यमंत्री सी. आर. चौधरी यांनी आज लोकसभेत ही माहिती दिली.
N.Sapre/M.Pange/P.Kor
विज्ञान आणि तंत्रज्ञान मंत्रालय
शास्त्रज्ञांनी स्वदेशी नासॉफरेन्जियल स्वॅब केले विकसित
सध्याच्या महामारीच्या परिस्थितीत, नासॉफरेन्जियल  स्वॅबवर विसंबून राहण्याजोगी परिस्थिती नाही, परिणामी याच्या पुरवठा साखळीत विलंब होतो, किंमती वाढतात आणि गुणवत्तेमध्ये फरक पडतो. सीएसआयआर – राष्ट्रीय रसायन प्रयोगशाळा , पुणे यांनी कोविड-19 रूग्णाच्या घशातून नमुने गोळा करण्यासाठी स्वदेशी एनपी स्वॅब विकसित केला आहे. सीएसआयआरने एप्रिलच्या मध्यात एनपी स्वॅबसाठी देशांतर्गत तंत्रज्ञान उपलब्ध करून देण्याची गरज असल्याचे एनसीएलच्या निदर्शनास आणून दिले होते.
नासॉफरेन्जियल स्वॅब एक वैद्यकीय उपकरण आहे ज्याची गुणवत्ता, पॉलिमर ग्रेड, परिमाण आणि निर्जंतुकीकरणाची कठोर वैशिष्ट्ये आहेत. एनपी स्वॅबमध्ये एक दंडगोलाकार प्लास्टिकची काठी असते ज्यात सिंथेटिक ब्रिस्टल्स / फ्लॉक ब्रश सारखे टोक  असते. फ्लॉकिंग प्रक्रिया दांतांच्या ब्रशप्रमाणेच काठीच्या टोकावर समांतर दिशेने बारीक बारीक रेषेत मदत करतात, याशिवाय यामध्ये गोल एकसमान भूमिती आहे आणि एनपी स्वॅब ब्रिस्टल्स मायक्रॉन व्यासाचे असतात.
पॉलिमर विज्ञान आणि रासायनिक अभियांत्रिकी शास्त्रज्ञांची एनसीएल टीममध्ये डॉ चंद्रशेखर व्ही. रोडे, डॉ प्रकाश पी वडगावकर आणि डॉ अनुया ए निसाल यांचा समावेश होता ज्यांनी एनपी स्वॅब पॉलिमर आणि चिकटपणावर विस्तृत तपशीलवार यशस्वीरित्या कार्य केले. वैशिष्ट्यांमध्ये वैद्यकीय-श्रेणीची सामग्री आहे जी उत्पादनांसाठी वापरली जाणे आवश्यक आहे, स्वॅब डिझाइन आणि पॅकेजिंग आणि निर्जंतुकीकरण प्रोटोकॉल. एनसीएलचे संचालक डॉ. अश्विनीकुमार नांगिया यांनी सांगितले की, “पॉलिमर वैशिष्ट्यांचे अनुकूलन करणे आणि अत्यंत थोड्या काळामध्ये तातडीने आवश्यक असलेल्या वैद्यकीय स्वॅब उत्पादनाची रासायनिक विश्लेषणास मान्यता देण्याचे हे उत्कृष्ट उदाहरण आहे.”
एनसीएलने सीएसआयआरच्या कोविड-19 तंत्रज्ञान हस्तांतरणाच्या नियमावलीनूसार नमुना संकलनासाठी स्वदेशी एनपी स्वॅबची प्रक्रिया मुंबई-आधारित रसायन कंपनीकडे हस्तांतरित केली आहे. एनपी स्वॅब्स, त्यांचे व्यास, ब्रिस्टल्सचे संरेखन आणि निर्जंतुकीकरण पद्धतीची योग्य रसायनिक आणि पॉलिमर रचनेची पुष्टी केल्यानंतर एनसीएलने कंपनीला वैद्यकीय उपकरणांच्या मंजुरीसाठी पुढील नियामक मार्ग सुचविला आहे. ते दररोज 1 लाख एनपी स्वॅब्स तयार करण्यास सक्षम असतील.
निती आयोग
नीती आयोगातर्फे जी-20 चौथ्या ऊर्जा संक्रमण कार्यकारी गटाच्या  बैठकीच्या निमित्ताने ई-मोबिलिटी परिषदेचे आयोजन
गोव्याचे मुख्यमंत्री प्रमोद सावंत यांनी राज्यासाठी केले इलेक्ट्रिक वाहन निर्मिती धोरण जाहीर, यापुढे पर्यटकांना दिली जाणारी सर्व वाहने इलेक्ट्रीक असतील
शाश्वत शहरीकरण आणि बेरोजगारीच्या आव्हानांना तोंड देण्यासाठी इलेक्ट्रिक वाहन उद्योग विस्तार एक अनोखी संधी : नीती आयोगाचे उपाध्यक्ष
गोवा, 19 जुलै 2023
नीती आयोगातर्फे आयोजित आणि डब्ल्यूआरआय इंडिया आणि आशियाई विकास बँक यांच्या संयुक्त विद्यमाने भारताच्या जी-20 अध्यक्षतेखाली चौथ्या ऊर्जा संक्रमण कार्यकारी गटाच्या  निमित्ताने आज आज भारताच्या इलेक्ट्रिक वाहतुकीला गती देण्यासाठी धोरण आणि पाठबळ  या विषयावर एक दिवसीय परिषद पार पडली. ही परिषद राष्ट्रीय आणि आंतरराष्ट्रीय भागधारकांना एकत्र आणण्यासाठी, अर्थपूर्ण चर्चेत सहभागी होण्यासाठी आणि भारताच्या कार्बन उत्सर्जनाच्या धोरणाला चालना देण्यासाठी आणि देशातील इलेक्ट्रिक मोबिलिटीच्या वाढीस चालना देण्यासाठी व्यवहार्य वित्तपुरवठा, नियामक आणि धोरणात्मक मार्गांचा शोध घेण्यासंदर्भात महत्त्वपूर्ण ठरते. नीती आयोगाचे उपाध्यक्ष सुमन बेरी, गोव्याचे मुख्यमंत्री डॉ. प्रमोद सावंत, भारताचे जी-20 शेर्पा अमिताभ कांत यांची याप्रसंगी उपस्थिती होती.
या परिषदेत 'राज्यांमध्ये व्हायब्रंट ईव्ही परिसंस्था विकसित करा' आणि 'नॅशनल इलेक्ट्रिक बस प्रोग्राम' या सारख्या महत्त्वाच्या विषयांवर सखोल चर्चा झाली. शिवाय, इलेक्ट्रिक व्हेईकल फायनान्स इनोव्हेशन्स आणि फ्युचर इलेक्ट्रिक मोबिलिटी लँडस्केपभोवती केंद्रित उच्चस्तरीय संवाद आणि जी 20 चर्चेने विकसनशील इलेक्ट्रिक वाहतूक चालना देण्यासाठी सहभागितांना महत्त्वाचे मार्गदर्शन मिळाले.
गोव्याचे मुख्यमंत्री डॉ. प्रमोद सावंत यांनी या कार्यक्रमादरम्यान पर्यावरणपूरक वाहतुकीसाठी गोव्याची बांधिलकी दर्शविणारी महत्त्वपूर्ण घोषणा केली. 2024 पासून सर्व नवीन पर्यटक वाहने  इलेक्ट्रिक असणे बंधनकारक केले जाईल, असे ते म्हणाले. गोव्यात भाडेतत्त्वावर दिल्या जाणाऱ्या चारचाकी आणि दुचाकींसह अनेक वाहनांवर देखरेख ठेवणाऱ्या परमिटधारकांनी जून 2024 पर्यंत आपल्या ताफ्यातील 30 टक्के वाहने रेट्रोफिटिंगच्या माध्यमातून विद्युतीकरण करण्यासंबंधी कटीबद्ध असल्याचे मुख्यमंत्री म्हणाले.
नीती आयोगाचे उपाध्यक्ष सुमन बेरी यांनी आपल्या उद्घाटन भाषणात भारतीय ईव्ही उद्योगाची परिवर्तनीय क्षमता आणि अर्थव्यवस्था आणि पर्यावरण या दोन्हींवर त्याचा सकारात्मक परिणाम अधोरेखित केला. कमी कार्बन मार्गांद्वारे भारताच्या आर्थिक विकासाला गती देण्यासाठी आणि 2070 पर्यंत देशाचे नेट-झिरो व्हिजन सुलभ करण्यासाठी इलेक्ट्रिक मोबिलिटीच्या भूमिकेवर त्यांनी भर दिला.
भारताचे जी-20 शेर्पा अमिताभ कांत यांनी याप्रसंगी भारतातील इलेक्ट्रिक मोबिलिटीचा वेग कायम ठेवण्याची गरज अधोरेखित केली. ईव्हीसाठी पंतप्रधानांनी आखलेल्या 'कॉमन, कनेक्टेड, कन्वीनियन्ट, कन्जेशन-फ्री, चार्ज्ड, क्लीन आणि कटींग एज'  या सात 'सी फ्रेमवर्कवर' त्यांनी भर दिला. अमिताभ कांत यांनी 2030 पर्यंत 100 टक्के दुचाकी आणि तीनचाकी आणि 65 ते 70 टक्के बसेसचे विद्युतीकरण करण्याचे आवाहन केले. हे ध्येय साध्य करण्यासाठी, त्यांनी कमी खर्चाची वित्तपुरवठा चौकट, मजबूत चार्जिंग पायाभूत सुविधा आणि चार्जिंग सेंटर्स, राज्य आणि शहर प्राधिकरणामध्ये सहकार्यात्मक प्रयत्नांचे महत्व अधोरेखित केले.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 63
गृह आणि शहरी व्यवहार मंत्रालय
30 राज्ये/केंद्रशासित प्रदेशांमध्ये रेरा अंतर्गत 67,000 पेक्षा अधिक स्थावर मालमत्ता प्रकल्पांची नोंदणी
रेरा अधिकाऱ्यांनी 70,601 तक्रारी काढल्या निकाली
नवी दिल्ली, 4 ऑगस्ट 2021
23 जुलै, 2021 पर्यंत 30 राज्ये/केंद्रशासित प्रदेशांनी स्थावर मालमत्ता नियामक प्राधिकरण स्थापन केले आहे. 23 जुलै, 2021 पर्यंत विविध स्थावर मालमत्ता नियामक प्राधिकरणांनी दिलेल्या माहितीनुसार, रेरा अंतर्गत 67,669 स्थावर मालमत्ता प्रकल्प आणि 52,284 स्थावर मालमत्ता एजंट यांची नोंदणी झाली आहे.
ग्राहकांच्या तक्रारींचे निवारण करण्यासाठी रेरा प्रभावी ठरले आहे. राज्य/केंद्रशासित प्रदेशांनी दिलेल्या माहितीनुसार, 23 जुलै 2021 पर्यंत स्थावर मालमत्ता नियामक प्राधिकरणांकडून 70,601 तक्रारी निकाली काढण्यात आल्या आहेत.
गृहनिर्माण आणि शहरी व्यवहार मंत्रालयाचे राज्यमंत्री श्री कौशल किशोर यांनी आज राज्यसभेत एका लेखी उत्तरात ही माहिती दिली.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
श्रम आणि रोजगार मंत्रालय
ब्रिक्स देशामधील ब्रिक्स रोजगार कार्यकारी गटाची  पहिली बैठक संपन्न
नवी दिल्ली, 13 मे 2021
नवी दिल्लीतील सुषमा स्वराज भवनात 11-12 मे 2021 ला झालेल्या पहिल्या ब्रिक्स रोजगार गटाच्या बैठकीचे अध्यक्षपद कामगार आणि रोजगार सचिव श्री अपूर्व चंद्रा यांनी भूषवले. ही बैठक व्हर्च्युअल अर्थात आभासी माध्यमातून झाली.
यंदा भारताने ब्रिक्स गटाचे अध्यक्षपद स्विकारले आहे. ब्रिक्स देशांमधे सामाजिक सुरक्षा कराराला प्रोत्साहन देणे, कामगारांसाठी बाजारपेठ निर्माण करणे, कामगार शक्तीत महिलांचा सहभाग वाढवणे, घड्याळी तासावर काम करणाऱ्या कामगारांना व्यासपीठ उपलब्ध करून देणे हे चर्चेतील प्रमुख मुद्दे होते.
गटाचे सदस्य देश असलेल्या ब्राझील, रशिया, भारत, चीन आणि दक्षिण आफ्रिका यांच्या प्रतिनीधीं व्यतिरिक्त आंतरराष्ट्रीय कामगार संघटना  आणि आंतरराष्ट्रीय सामाजिक सुरक्षा संस्था  यांनीही प्रमुख मुद्यांवर आपली बहुमूल्य मते मांडली तसेच काही सूचना केल्या. भारतीय शिष्टमंडळात विशेष सचिव, श्रीमती अनुराधा प्रसाद, सह सचिव श्री आर के गुप्ता, श्री अजय तिवारी, सह सचिव कल्पना राजसिंघोट आणि कामगार आणि रोजगार मंत्रालयातर्फे संचालक श्री रुपेश कुमार ठाकूर यांचा सहभाग होता.
सामाजिक सुरक्षा करारावर संबंधित देशांनी संवाद आणि चर्चा करावी. त्यावर हस्ताक्षर करण्याची प्रक्रिया पुढे न्यावी यावर सदस्य देशांचे मतैक्य झाले. तर यासाठी लागणारे तांत्रिक सहकार्य करण्याची तयारी आंतरराष्ट्रीय कामगार संघटना आणि आंतरराष्ट्रीय सामाजिक सुरक्षा संस्था यांनी दर्शवली. यासाठी नंतर बहुपक्षीय आराखडा तयार करावा असेही सदस्य देशांनी ठरवले. सामाजिक सुरक्षा करारामुळे आंतरराष्ट्रीय पातळीवर काम करणाऱ्या कामगारांना आपले लाभ स्वदेशी पोचवण्यात मदत होईल. त्यामुळे त्यांना कष्टाने मिळवलेल्या पैशाचे नुकसान टाळता येईल. पुढे त्यांना काम करत आहेत त्या देशाकडून आणि स्वदेशाकडूनही योगदानाबाबत सवलत मिळेल.
कामगारांच्या बाजारपेठेला आकार देण्याच्या मुद्यावरही चर्चा झाली. यात सदस्य देशांनी विविध उपायांवर विचार केला. रोजगार कसा निर्माण करावा आणि कोविड-19 मुळे वाढलेली आव्हाने याचा यात समावेश होता.
कामगार शक्तीत महिलांच्या सहभागावरही यावेळी मंथन झाले. महिलांना यासाठी प्रोत्साहन द्यावे आणि त्यांना सन्मानाने काम करणयाची सुविधा उपलब्ध करून द्यावी यावर सदस्य देशांनी वचनबद्धता व्यक्त केली. याशिवाय असंघटीत क्षेत्रातल्या महिला मजूरांना सामाजिक सुरक्षा कवचही दिले जावे तसेच कोविड 19 चा महिला कामगारांच्या सहभागावर झालेला परिणाम यावरही चर्चा झाली.
घड्याळी तासावर काम करणाऱ्या कामगारांच्या मुद्यावर विचारमंथन करण्यात आले. कामगार बाजारपेठेत त्यांची भूमिका, डिजिटल क्षेत्र वेगाने मार्गक्रमण करत असून यातल्या रोजगार प्रक्रियेला त्याने पूर्ण बदलून टाकले आहे. या कामगारांपुढची आव्हाने आणि विविध उपाययोजनांचाही सदस्य देशांनी वेध घेतला. यात सामाजिक सुरक्षा कराराला व्यापक स्वरुप देण्याचा मुद्दाही अंतर्भुत होता.
चर्चा अत्यंत खुल्या आणि अनौपचारिक वातावरणात पार पडली. सदस्य देश आणि अंतरराष्ट्रीय संघटनांनी केवळ आपल्याद्वारे उचललेल्या महत्वाच्या पावलांची माहितीच दिली नाही तर समस्या आणि आव्हानांवरही चर्चा केली.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178